*ПРИЛОЖЕНИЕ № 17*

**ПРОЕКТ НА ДОГОВОР**

**ЗА възлагане на обществена поръчка с предмет :**

**„Текущо поддържане на общински озеленени площи на територията на град Перник”**

**№ \_\_\_\_\_/\_\_\_\_\_**

Днес, ………… 2014 г. в гр. Перник, между

1. Община Перник с административен адрес: гр. Перник, пл. „Св. Иван Рилски“ 1А, представлявано от Кмета – Росица Янакиева, и гл. счетоводител ……………………, наричана по-долу за краткост **ВЪЗЛОЖИТЕЛ** и

2. …………………........................…………., със седалище и адрес на управление ................................................., рег. по ф.д. № .........../........... при ............., с ЕИК по БУЛСТАТ [*за чуждестранно лице - съответната идентификация съгласно националното законодателство на държавата, в която лицето е установено*], представлявано от ........................... - ............................... [*длъжност на представляващия*], наричан по-долу за краткост **ИЗПЪЛНИТЕЛ[[1]](#footnote-1),**

На основание чл.41, във връзка с чл. 74[[2]](#footnote-2) от Закона за обществените поръчки и въз основа на Решение №..../............2014г. за откриване на процедурата и Решение № .............................на Кмета на Община Перник за определяне на изпълнител, сключиха настоящия договор за следното:

**І. ПРЕДМЕТ НА ДОГОВОРА**

**Чл.1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни „Текущо поддържане на общински озеленени площи на територията на град Перник”, в частта по Обособена позиция № … „………………………………………..“. Изпълнението на възложената дейност ще е в съответствие с:

* Техническата спецификация към документацията за възлагане на обществената поръчка;
* Техническото предложение на **ИЗПЪЛНИТЕЛЯ.**

**ІІ. ЦЕНА НА ДОГОВОРА**

**Чл. 2.** (1) За изпълнените и приети дейности, **ВЪЗЛОЖИТЕЛЯТ** изплаща на **ИЗПЪЛНИТЕЛЯ** ежемесечно стойността на извършените работи в български лева, по банков път до 5 /пет/ работни дни след представяне и приемане на обобщена справка за извършената през изтеклия месец работа и данъчна фактура към тях, съгласно приетите единични цени в предложението на **ИЗПЪЛНИТЕЛЯ**, неразделна част от договора.

(2) Цените не подлежат на промяна за срока на договора.

**ІІІ. ГАРАНЦИЯ ЗА ИЗПЪЛНЕНИЕ**

**Чл. 3 (1)** При подписване на договора **ИЗПЪЛНИТЕЛЯТ** представя гаранция за изпълнение на задълженията си по него в размер на ............... лв. (словом: .......................................................................................), която се освобождава до 30 дни след изтичане срока на договора.

**(2)** Гаранцията за изпълнение покрива всяко неточно изпълнение на договора, в резултат на недобросъвестно поведение от страна на **ИЗПЪЛНИТЕЛЯ**.

**(3)** **ВЪЗЛОЖИТЕЛЯТ** не дължи лихва върху сумата по Гаранцията за изпълнение на договора за срока, за който средствата са престояли законно при него.

**ІV. НАЧИН НА ПЛАЩАНЕ**

**Чл. 4. (1) ВЪЗЛОЖИТЕЛЯТ** извършва плащанията по този договор по банков път, на следната банкова сметка на **ИЗПЪЛНИТЕЛЯ**:

**Банкови реквизити:**

**Банка ..................................**

**BIC:..........................**

**IBAN: ..................................**

**(2)** При промяна в банковата сметка на **ИЗПЪЛНИТЕЛЯ**, същият уведомява писмено **ВЪЗЛОЖИТЕЛЯ** в седемдневен срок от настъпване на обстоятелството.

**V. СРОК НА ДОГОВОРА**

**Чл.5. (1)** Срокът за изпълнение на възложените с настоящия договор работи възлиза общо на **четири** години.

**(2)** Срокът, за изпълнение на възложените с настоящия договор работи, започва да тече, считано от датата на подписване на договора и приключва с изтичането на срока за който е сключен.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6. (1)** **ИЗПЪЛНИТЕЛЯТ** се задължава да извършва качествено и съгласно техническите изисквания в срок, договорените в настоящия договор дейности.

**(2) ИЗПЪЛНИТЕЛЯТ** се задължава да извършва текущото поддържане на база на утвърдени от **ВЪЗЛОЖИТЕЛЯ** месечни възлагателни писма.

**(3)** За отчитане на действително извършените работи, **ИЗПЪЛНИТЕЛЯ** представя ежедневни отчети.

**(4) ИЗПЪЛНИТЕЛЯТ** е длъжен да изготвя и представя на **ВЪЗЛОЖИТЕЛЯ**, всеки месец обобщена справка за извършената работа през изминалия месец.

**(5) ИЗПЪЛНИТЕЛЯТ** е длъжен да допуска проверки или при поискване да представя справки на **ВЪЗЛОЖИТЕЛЯ**, за наличието на декларираните от **ИЗПЪЛНИТЕЛЯ** техника, специалисти и работници.

**VІI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.7. (1)** **ВЪЗЛОЖИТЕЛЯТ** се задължава да изплаща на **ИЗПЪЛНИТЕЛЯ** възнаграждение за извършената работа в размера и сроковете, определени в настоящия договор.

**(2)** **ВЪЗЛОЖИТЕЛЯТ** е задължен да оказва нужното съдействие на **ИЗПЪЛНИТЕЛЯ** за изпълнениена работите, възложени с настоящия договор.

**(3)** **ВЪЗЛОЖИТЕЛЯ** е длъжен да представя ежемесечно на **ИЗПЪЛНИТЕЛЯ** възлагатлени писма за текущото поддържане.

**(4) ВЪЗЛОЖИТЕЛЯТ** има право да извършва проверка или изисква справка за наличието на декларираните от **ИЗПЪЛНИТЕЛЯ** техника, специалисти и работници.

**(5) ВЪЗЛОЖИТЕЛЯТ**, по свое усмотрение, може да възлага само част от предвидените за изпълнение дейности.

**VІIІ. ПРИЕМАНЕ НА ИЗВЪРШЕНАТА РАБОТА.**

**Чл.8. (1)** Извършената от **ИЗПЪЛНИТЕЛЯ** работа се приема с месечна обобщена справка за извършената работа, подписана от **ИЗПЪЛНИТЕЛЯ** и **ВЪЗЛОЖИТЕЛЯ**.

**(2) ИЗПЪЛНИТЕЛЯТ** се задължава да поправи всяка некачествено извършена работа, констатирана от длъжностни лица на **ВЪЗЛОЖИТЕЛЯ**.

**ІХ. ОТГОВОРНОСТ И САНКЦИИ.**

**Чл.9. (1)** При неизпълнение на договорени, но неизпълнени в определения срок, видове дейности, **ИЗПЪЛНИТЕЛЯ** дължи неустойка на **ВЪЗЛОЖИТЕЛЯ**, за всяка една от неизпълнените дейности, в размер на 3 % от дължимата по месечния акт сума. Неустойката не може да надхвърля 100% от сумата по месечния акт, дължима от **ВЪЗЛОЖИТЕЛЯ**.

**(2)** При некачествено изпълнение на поръчката от **ИЗПЪЛНИТЕЛЯ**, същия дължи на **ВЪЗЛОЖИТЕЛЯ** неустойка в размер на 3% от дължимата по месечния акт сума. Некачественото изпълнение се констатира с констативен протокол, съставен от длъжностни лица на **ВЪЗЛОЖИТЕЛЯ** и се връчва на **ИЗПЪЛНИТЕЛЯ**.

**(3)** При забавяне плащанията от страна на **ВЪЗЛОЖИТЕЛЯТ**, същия дължи на **ИЗПЪЛНИТЕЛЯ** законната лихва.

**(4)** Предвидените в договора неустойки не лишават изправната страна от правото да търси обезщетение за вреди - претърпени загуби и пропуснати ползи, доколкото те са пряка и непосредствена последица от лошото изпълнение и са могли да бъдат предвидени при пораждане на задължението. Но ако неизправната страна е била недобросъвестна[[3]](#footnote-3), тя отговаря за всички преки и непосредствени вреди.

**(5) ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Х. ПРЕКРАТЯВАНЕ НА ДОГОВОРА. РАЗВАЛЯНЕ.**

**Чл.10. (1)** Действието на този договор се прекратява:

10.1.1. с изтичане на срока за който е сключен;

10.1.2. по взаимно съгласие между страните;

10.1.3. при настъпване на обективна невъзможност за изпълнение на възложената работа.

10.1.4. с писмено уведомление до **ИЗПЪЛНИТЕЛЯ**, ако в резултат на обстоятелства, възникнали след сключването на Договора, **ВЪЗЛОЖИТЕЛЯТ** не е в състояние да изпълни своите задължения.

**(2)** **ВЪЗЛОЖИТЕЛЯТ** има право да развали договора, без да дължи каквато и да е неустойка и без да отправя покана за доброволно изпълнение по смисъла на чл. 87 от ЗЗД когато:

10.2.1. **ИЗПЪЛНИТЕЛЯТ** не започне дейностите, които са му възложени в срок от 15 (петнадесет) работни дни, считано от датата на сключване на настоящия договор, при условия, че липсва двустранно констатиране на обективни обстоятелства, които обуславят незапочването на дейностите;

10.2.2. **ИЗПЪЛНИТЕЛЯТ** бъде обявен в неплатежоспособност или когато бъде открита процедура за обявяване в несъстоятелност или ликвидация.

**(3)** **ИЗПЪЛНИТЕЛЯТ** може да развали договора по общия ред когато **ВЪЗЛОЖИТЕЛЯТ** системно не изпълнява задълженията си по договора.

**ХІ. ПОДИЗПЪЛНИТЕЛИ**

**Чл.11. (1)** **ИЗПЪЛНИТЕЛЯТ** сключва договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

**(2) ИЗПЪЛНИТЕЛИТЕ** нямат право да:

**1.** сключват договор за подизпълнение с лице, за което е налице обстоятелство по чл. 47, ал. 1 или 5 от ЗОП;

**2.** възлагат изпълнението на една или повече от дейностите, включени в предмета на обществената поръчка, на лица, които не са подизпълнители;

**3.** заменят посочен в офертата подизпълнител, освен когато:

**а)** за предложения подизпълнител е налице или възникне обстоятелство по чл. 47, ал. 1 или 5 от ЗОП;

**б)** предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

**в)** договорът за подизпълнение е прекратен по вина на подизпълнителя, включително в случаите по ал. 6.

**(3)** В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по ал. 2.

**(4)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(5)** Не е нарушение на забраната по ал. 2, т. 2 и по ал. 4 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно – от договора за подизпълнение.

**(6) ИЗПЪЛНИТЕЛЯТ** е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5 от ЗОП, както и при нарушаване на забраната по ал. 4 в 14-дневен срок от узнаването. В тези случаи **ИЗПЪЛНИТЕЛЯТ** сключва нов договор за подизпълнение при спазване на условията и изискванията на ал. 1 – 5.

**Чл. 12. (1) ВЪЗЛОЖИТЕЛЯТ** приема изпълнението на дейност по договора за обществена поръчка, за която изпълнителят е сключил договор за подизпълнение, в присъствието на изпълнителя и на подизпълнителя.

**(2)** При приемането на работата **ИЗПЪЛНИТЕЛЯТ** може да представи на **ВЪЗЛОЖИТЕЛЯ** доказателства, че договорът за подизпълнение е прекратен, или работата или част от нея не е извършена от подизпълнителя.

**(3) ВЪЗЛОЖИТЕЛЯТ** извършва окончателното плащане по договор за обществена поръчка, за който има сключени договори за подизпълнение, след като получи от **ИЗПЪЛНИТЕЛЯ** доказателства, че е заплатил на подизпълнителите всички работи, приети по реда на ал. 1.

**(4)** Алинея 3 не се прилага в случаите по ал. 2.

**Чл. 13.** При сключването на договорите с подизпълнителите **ИЗПЪЛНИТЕЛЯТ** е длъжен да създаде условия и гаранции, че:

**1.** приложимите клаузи на договора са задължителни за изпълнение от подизпълнителите;

**2.** действията на подизпълнителите няма да доведат пряко или косвено до неизпълнение на договора;

**3.** при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителите.

**ХІІ. ДРУГИ УСЛОВИЯ**

**Чл.14. (1)** За неуредените в този договор въпроси, се прилагат нормите на действащото законодателство.

**(2)** Страните се съгласяват при възникване на спорове във връзка с изпълнението на поетите задължения или неуредени в договора въпроси, да решават същите чрез преговори, в дух на взаимно разбирателство. При непостигане на споразумение, всяка от страните може да отнесе спора за разрешаване пред компетентния съд, с оглед естеството му и съгласно действащото законодателство, регламентиращо тези отношения.

Страните посочват адреси за кореспонденция, както следва:

**За ВЪЗЛОЖИТЕЛЯ: ………………………………………….**

**За ИЗПЪЛНИТЕЛЯ: ………………………………………….**

**(3)** При настъпване на промяна в посочените адреси за кореспонденция, страните са длъжни да се уведомяват своевременно. В противен случай всички документи и известия, надлежно адресирани до посочения адрес за кореспонденция, ще се считат редовно връчени.

**(4)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност или целта, срока на съществуване, органите на управление и представителство, вида и състава на колективния орган на управление на **ИЗПЪЛНИТЕЛЯ**, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за промяната в 7-дневен срок от вписването й в съответния регистър.

**(5)** При преобразуване на **ИЗПЪЛНИТЕЛЯ** в съответствие със законодателството на държавата, в която е установен, **ВЪЗЛОЖИТЕЛЯТ** сключва договор за продължаване на договора за обществена поръчка с правоприемник. Договор за продължаване на договора за обществена поръчка се сключва само с правоприемник, за когото не са налице обстоятелствата по чл. 47, ал. 1 и 5 от ЗОП, посочените от възложителя в указанията за участие в обществената поръчка обстоятелства по чл. 47, ал. 2 от ЗОП и изискванията относно критериите за подбор. С договора с правоприемника не може да се правят промени в договора за обществената поръчка. Когато при преобразуването дружеството на първоначалния **ИЗПЪЛНИТЕЛ** не се прекратява, то отговаря солидарно с новия **ИЗПЪЛНИТЕЛ** – правоприемник.

**(6)** Страните нямат право да прехвърлят изцяло или частично правата и задълженията си по Договора.

**(7)** Неразделна част от договора са техническата спецификация по проведената обществена поръчка, както и офертата, количествено стойностната сметка и анализните цени на отделните видове дейности на ИЗПЪЛНИТЕЛЯ.

**(8)** Нищожността на някоя клауза от Договора не води до нищожност на друга клауза или на Договора като цяло.

Този Договор е изготвен и подписан в 3 (три) еднообразни екземпляра – един за **ИЗПЪЛНИТЕЛЯ** и два за **ВЪЗЛОЖИТЕЛЯ**.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**…………………………….. ………………………….**

**Главен счетоводител:**

**……………………………..**

1. Когато участникът е обединение, текстът на т. 2 се допълва, като изрично се посочва, че ИЗПЪЛНИТЕЛЯТ е обединение и се изписват данните за всеки участник в него. Допълва се и лицето, което в съответствие с документа, с който е създадено обединението и с офертата, има представителна власт да подпише Договора. [↑](#footnote-ref-1)
2. При сключване на договора се добавя приложимата алинея на чл. 74 от ЗОП. [↑](#footnote-ref-2)
3. По смисъла на този договор „недобростъвестност“ означава умисъл или груба небрежност. [↑](#footnote-ref-3)